Долбоор

**КЫРГЫЗ РЕСПУБЛИКАСЫНЫН**

**МИНИСТРЛЕР КАБИНЕТИНИН** **ТОКТОМУ**

**Кыргыз Республикасынын Министрлер Кабинетинин ветеринария жаатындагы айрым чечимдерине өзгөртүүлөрдү киргизүү жөнүндө**

Евразия экономикалык бирлигинин мыйзамдарынын талаптарын аткаруу жана ветеринария жаатындагы мыйзам алдындагы актыларын «Ветеринария жөнүндө» Кыргыз Республикасынын Мыйзамына ылайык келтирүү максатында, «Кыргыз Республикасынын Министрлер Кабинети жөнүндө» Кыргыз Республикасынын конституциялык Мыйзамынын 13–17–беренелерин жетекчиликке алып, Кыргыз Республикасынын Министрлер Кабинети токтом кылат:

1. 2017–жылдын 24–августундагы №528 «Ветеринария жаатындагы актыларды бекитүү жөнүндө» Кыргыз Республикасынын Өкмөтүнүн токтомуна төмөнкүдөй өзгөртүүлөр киргизилсин:

1) 1–пункт төмөнкүдөй мазмундагы үчүнчү жана төртүнчү абзацтар менен толукталсын:

«– Мамлекеттик ветеринардык контролго жана көзөмөлгө алынуучу товарларды өндүрүүнү, кайра иштетүүнү, сактоону, жүгүртүүнү жана сатууну жүзөгө ашыруучу уюмдарды жана жактарды эсепке алуу жана каттоо тартиби, 3–тиркемеге ылайык;

– Мамлекеттик ветеринардык контролго жана көзөмөлгө алынуучу жаныбарларды жана товарларды ташып келүүгө (импорттоо) жана ташып чыгууга (экспорттоого) уруксат берүүнүн тартиби, 4–тиркемеге ылайык.»;

2) жогоруда аталган токтом менен бекитилген «Жаныбарлардан алынуучу иштетиле элек азык-түлүк (тамак-аш) чийки затын алуу, кайра иштетүү (иштетүү) боюнча иш жүргүзгөн өндүрүштүк объекттерди мамлекеттик каттоо жөнүндө» [Жобо](http://cbd.minjust.gov.kg/act/view/ru-ru/98932/10?cl=ky-kg" \l "p2)до:

– 3–пункттагы «ветеринария боюнча ыйгарым укуктуу мамлекеттик орган» деген сөздөр «ветеринардык коопсуздук чөйрөсүндөгү мамлекеттик көзөмөлдөө жана контролдоо жана ветеринария, жаныбарлардын саламаттыгын коргоо, жаныбарларды идентификациялоо жана байкоо жүргүзүү, ветеринардык-санитардык жана тамак-аш коопсуздугун камсыз кылуу жаатындагы мамлекеттик саясатты ишке ашыруу боюнча функцияларды аткараруучу мамлекеттик орган (мындан ары – ветеринария боюнча мамлекеттик орган)» деген сөздөр менен алмаштырылсын;

– 4–пункттун алтынчы абзацындагы «ыйгарым укуктуу» деген сөздөр алынып салынсын;

– 6–пункттагы «ыйгарым укуктуу» деген сөздөр алынып салынсын;

– 7–пункттун биринчи жана үчүнчү абзацтарындагы «ыйгарым укуктуу» деген сөздөр алып салынсын;

– 9–пункттун биринчи жана экинчи абзацтарындагы «ыйгарым укуктуу» деген сөздөр алып салынсын;

– 10–пункттагы «ыйгарым укуктуу» деген сөздөр алып салынсын;

– 11–пункттагы «ыйгарым укуктуу» деген сөздөр алып салынсын;

– 14–пункттагы «ыйгарым укуктуу» деген сөздөр алып салынсын;

– жогоруда аталган Жобонун 1–тиркемесиндеги «Иштин түрлөрүнүн коддору» таблицасынын тогузунчу, онунчу жана он биринчи саптары алып салынсын.

3) жогоруда аталган токтомдун 3 жана 4–тиркемелери ушул токтомдун 1 жана 2–тиркемелерине ылайык редакцияда баяндалсын.

2. 2018–жылдын 25–декабрындагы № 614 «Мамлекеттик катталууга тийиш болбогон тамак-аш продукцияларын өндүрүү (даярдоо) боюнча өндүрүштүк объекттердин реестрин жүргүзүү тартиби жөнүндө» Кыргыз Республикасынын Өкмөтүнүн токтомуна төмөнкүдөй өзгөртүү киргизилсин:

жогоруда аталган токтом менен бекитилген Мамлекеттик катталууга тийиш болбогон тамак-аш продукцияларын өндүрүү (даярдоо) боюнча өндүрүштүк объекттердин реестрин жүргүзүү тартибинде:

3–пункттагы «Бажы союзунун комиссиясынын 2011–жылдын 9–декабрындагы № 880 чечими менен бекитилген «Тамак-аш продукцияларынын коопсуздугу жөнүндө» техникалык регламентинин (БС/ТР 021/2011) 32–беренесинде» деген сөздөр «Ветеринария жаатындагы актыларды бекитүү жөнүндө» Кыргыз Республикасынын Өкмөтүнүн 2017–жылдын 24–августундагы № 528 токтомунда» деген сөздөр менен алмаштырылсын.

3. Ушул токтом расмий жарыяланган күндөн тартып жети күн өткөндөн кийин күчүнө кирет.

**Кыргыз Республикасынын**

**Министрлер Кабинетинин**

**Төрагасы А.У. Жапаров**